འདི་ལྟར་བཤད་ན་མང་བོ་ཞིག་ཐུགས་མི་དགྱེས་པ་ཡང་སྲིད་མོད།ངས་འདི་ནས་ཁྱིམ་བདག་རྣམས་ཀྱིས་མཚོན་པའི་བྱིས་པར་བདག་སྐྱོང་བྱེད་མཁན་དག་ལ་དྲི་བ་འགའ་འདོན་པར་བྱ་སྟེ།འདིའི་དྲིས་ལན་གྱིས་གཅིག་ཏུ་ན་རང་རང་གི་གནས་སྟངས་ཤིག་གསལ་ཁ་བཟོ་ཐུབ་ཀྱང་སྲིད།༡ཁྱེད་ལ་བྱིས་པ་དུ་ཡོད།སོ་སོ་སློབ་རིམ་དུ་བ་ཡིན།ཁོ་ཚོས་བོད་ཡིག་ལ་བཟུང་བའི་རྣམ་འགྱུར་ག་འདྲ་འདུག༢ཁྱེད་ཀྱིས་ལོ་རེར་རང་གི་བྱིས་པ་ལ་སློབ་ཕྱིའི་ཀློག་དེབ་དུ་རེ་ཉོས་པ་ཡིན།བྱིས་པས་ཁྱེད་ཀྱི་དཔེ་ཆ་དེ་དག་རང་འགུལ་གྱིས་ཀློག་པའི་ཚད་ཇི་འདྲ་རེད།༣ཁྱེད་རང་ལོ་རིམ་གྱི་མཐོ་དམའ་འམ་བྱིས་པའི་ཤེས་ཚད་དང་མཐུན་པའི་ཀློག་དེབ་ཉོ་ཁག་པའི་གནས་ཚུལ་གང་འདྲར་འཕྲད་མྱོང་།༤ཁྱེད་ཀྱིས་རྒྱ་ཡིག་གི་བྱིས་པའི་ཀློག་དེབ་དང་བོད་ཡིག་གི་བྱིས་པའི་ཀློག་དེབ་ཀྱི་རིགས་དང་ནང་དོན།པར་གཞིའི་མཛེས་པ་སོགས་ལ་བསྡུར་བ་བྱས་ཨེ་མྱོང་།གལ་སྲིད་མྱོང་ན་ཁྱད་པར་ག་རེ་འདུག༥ཁྱེད་ཀྱི་བྱིས་པར་བོད་ཡིག་ལས་རྒྱ་ཡིག་ལ་དགའ་མོས་ཆེ་བའི་སྣང་ཚུལ་ཨེ་འདུགདེའི་རྒྱུ་མཚན་གང་རེད་སྙམ།༦ཁྱེད་ཀྱིས་སློབ་སྦྱོང་ཟེར་བ་གང་འདྲ་ཞིག་ལ་གོ་བཞིན་ཡོད།དུས་རྒྱུན་བྱིས་པར་སློབ་སྦྱོང་གི་རེ་བ་ཇི་ལྟར་བཏོན་པ་ཡིན།༧ཁྱེད་ཀྱིས་བསླབ་འབྲས་དང་རྒྱུགས་འབྲས་གཅིག་ཏུ་འདོད་དམ་སོ་སོར་འདོད།ཅིའི་ཕྱིར།༨ཁྱེད་ཀྱིས་བྱིས་པའི་གྲུབ་འབྲས་ཟེར་བར་ཕྱོགས་གང་དག་ནས་གདེང་འཇོག་རྩིས་ལེན་བྱས་པ་ཡིན།